На основу члана 86. став 4. Закона о локалној самоуправи ("Службени гласник РС" број 129/07, 83/2014 – др.закон, 101/2016 – др.закон и 47/2018), члана 9., 20., и 209. Закона о социјалној заштити ("Службени гласник РС" број 24/11), члана 13.став 7. Закона о здравственој заштити ("Службени гласник РС" број 25/19), и члана 23. Пословника о раду Привременог органа општине Медвеђа, 06 Број: 06-6/2022/2 од 07.02.2022.године,

Привремени орган општине Медвеђа на 3. седници одржаној дана 28.фебруара 2022. године, доноси

ОДЛУКУ О ИЗМЕНИ И ДОПУНАМА ОДЛУКЕ

О ПРАВИМА И УСЛУГАМА У ОБЛАСТИ СОЦИЈАЛНЕ ЗАШТИТЕ

НА ТЕРИТОРИЈИ ОПШТИНЕ МЕДВЕЂА

Члан 1.

У Одлуци о правима и услугама у области социјалне заштите на територији општине Медвеђа ('' Службени гласник града Лесковца'', број 37 /2016, 31/2018,9/2019, 18/2019 и 16/2020 ) у члану 1. после става 1. додаје се став 2, који гласи:

''Јединица локалне самоуправе може донети посебне програме здравствене заштите за поједине категорије становништва, односно врсте болести које су специфичне за јединицу локалне самоуправе, а за које није донет посебан програм здравствене заштите на републичком нивоу, у складу са својим могућностима, и утврдити цене тих појединачних услуга, односно програма.''

Члан 2.

У Одлуци у члану 17.став 1. мења се и гласи:

''појединац или породица којима је у пожару, поплави, земљотресу или у другим непогодама потпуно или знатно оштећен стамбени простор који користе по основу власништва или по основу закупа, као и право на надокнаду штете сточног фонда проузроковане под истим условима без обзира на висину прихода појединца или породице - у износу до три просечне зараде по запосленом у општини Медвеђа у месецу који претходи месецу подношења захтева''.

Члан 3.

У Одлуци после члана 6 .тачке 6) додају се тачке 7 - 8 које гласе:

7) ''Остале услуге социјалне и здравствене заштите у складу са потребама локалне самоуправе ”.

8) ''Програми унапређења социјалне и здравствене заштите у јединици локалне самоуправе''.

Члан 4.

У Одлуци после члана 86.тачка 6. пододељак 6.додаје се пододељак 7 и чланови 86в – 86г који гласе:

7.'' Остале услуге социјалне и здравствене заштите у складу са потребама локалне самоуправе''

Члан 86в

Корисницима услуга социјалне и здравствене заштите могу се обезбедити и друге услуге, као и друге врсте подршке неопходне за активно учешће корисника у друштву

Члан 86г

''Услуге из члана 86в обезбеђују се на основу акта Општинског већа у складу са Законом и могућностима буџета Општине Медвеђа у сарадњи са Центром за Социјални рад Медвеђа''.

Члан 5.

У Одлуци после члана 86.тачка 7. пододељак 7.додаје се пододељак 8 и чланови 86д – 86ђ који гласе:

8. ''Програми унапређења социјалне и здравствене заштите у јединици локалне самоуправе'',

Члан 86д

Сврха програма је унапређење социјалне заштите у Општини и унапређење стања у области популационе политике.

Члан 86ђ

Услуге из члана 86д обезбеђују се на основу акта Општинског већа у складу са Законом и могућностима буџета Општине Медвеђа у сарадњи са Центром за Социјални рад.

Члан 6.

Ова одлука ступа на снагу даном доношења и биће објављивања у ''Службеном гласнику града Лесковца''.

ПРИВРЕМЕНИ ОРГАН ОПШТИНЕ МЕДВЕЂА

06 Број: 06-8/2022/4 од 28. фебруара 2022.године

ПРЕДСЕДНИК

ПРИВРЕМЕНОГ ОРГАНА

Драган Кулић